open-index/open-wikipedia-markdown huggingface dataset:
חורבת עומרית

250px|ממוזער|שמאל|שרידי עמודי המקדש
250px|ממוזער|שמאל|המקדש
**חורבת עומרית** היא אתר ארכאולוגי שבו שרידי מקדש רומי המתוארך למאה הראשונה לספירה. האתר שוכן למרגלות הגולן בתחום שמורת נחל חרמון, בין היישובים כפר סאלד מדרום ושאר ישוב מצפון, ובצמוד לקבר נבי יהודה. המקדש נהרס ברעידת אדמה בשנת 363 לספירה. לאחר מכן, בראשית התקופה הביזנטית, נבנתה בשטחו קפלה קטנה שעשתה שימוש חוזר באבניו.

## המבנה
האתר התגלה בשנת 1989 לאחר שרפה שהתרחשה במקום שבעקבותיה נחשף קטע של קיר מבנה. האתר שוכן על קצה גבעה בגובה 159 מטר, צופה מערבה לכיוון בקעת החולה. מצפון לאתר נמצאים שרידי דרך רומית קדומה.

החפירות במקום החל בשנת 1999 על ידי משלחת מקולג' מקאליסטר מסיינט פול שבמינסוטה, בראשותו של פרופ' אנדרו אוורמן (Andrew Overman). במשלחת השתתפו מספר קולג'ים נוספים קולג' קרתגו מקנושה ויסקונסין שהצטרף לפרויקט בשנת 2006, קולג' קווינס מניו יורק וממכללת תל-חי בישראל. האתר נחפר במשך מספר עונות, והחפירה עדיין לא הסתיימה.

במהלך החפירות התגלה באתר מתחם של מקדשים שנבנו בתקופות שונות אחד בתוך השני. על פי השערת החוקרים המקדש הקדום הוא מאמצע המאה הראשונה לפנה"ס. התיארוך נעשה על פי פרסקו שנמצא באתר על גבי קירות המבנה ורצפתו. המקדש השני מתוארך לסופה של המאה הראשונה לפני הספירה. זהו המקדש שבנה הורדוס באזור הבניאס לכבודו של הקיסר הרומי אוגוסטוס קיסר. קיומו של מקדש זה מופיע בכתבי יוסף בן מתתיהו. הורדוס בנה ארבעה מקדשים, את בית המקדש בירושלים, מקדש בקיסריה, מקדש בסבסטיה ומקדש באזור הבניאס. במשך השנים, בניגוד למקדשים האחרים, מקומו של המקדש לא היה ידוע.

המקדש השני נבנה על גבי המקדש הקדום ששולב במבנה. הוא שכן מתחת לרצפת מקדשו של הורדוס והגישה אליו הייתה דרך גרם מדרגות. המקדש של הורדוס נבנה על גבי פודיום שגובהו היה 2.5 מטר והוא נבנה באבני גזית. בחזית המבנה הייתה רחבה גדולה בנויה אבני בזלת. מהרחבה הוביל גרם מדרגות רחב למקדש. יוספוס מתאר את המקדש בקדמוניות היהודים, 15. הוא מציין שהמקדש נבנה מאבן לבנה בארצו של זנודורוס (היה שליט בממלכה היטורית) ליד המקום הנקרא פניאון.

המקדש שנבנה על גבי הפודיום הוא בצורת מלבן. בחזית המקדש ניצבו ארבעה עמודים (חלק מעיצוב הדיסטילוס אינ-אנטיס). המבנה כלל אולם ודביר. המבנה עבר שיפוץ בתחילת המאה ה-2, בשלב זה הוא הוקף בעמודים עם עיטורים קורינתיים.

לאחר שהמקדש נהרס ברעידת האדמה של שנת 363, נבנתה בשטחו כנסייה שעשתה שימוש חוזר באבני המקדש.

בין השרידים באתר ניתן לראות עמודים, קירות וכן כותרות קורינתיות, מזבח ובסיס לפסל. כמו כן יש מן האתר תצפית נוף מרשימה לכיוון עמק החולה ומקורות הירדן.

## גלריית תמונות

## לקריאה נוספת
*אנדרו אוברמן, דניאל שוולטר, מייקל נלסון, "מקדשים מהתקופה הרומית בחורבת עמרית שלמרגלות החרמון" (תורגם מאנגלית ונערך בידי גבי מזור), **קדמוניות** 146 (תשע"ד 2013), עמ' 81–88.

## קישורים חיצוניים

* 
* חורבת עומרית — מקדש רומי למרגלות החרמון, גבי מזור ואנדרו אוורמן באתר רשות העתיקות
* המקדש בחורבת עומרית והאוגוסטאום שבנה הורדוס בבניאס גבי מזור באתר רשות העתיקות
* 
* 
* אתר החפירות של חורבת עומרית 
* החפירות באתר של קולג' מקאליסטר 
* 
* 

## הערות שוליים

עומרית
קטגוריה:מקדשים
קטגוריה:ישראל: מבני דת
מסע הקסם המסתורי (תוכנית רדיו)

[שמאל|ממוזער|250px|[הביטלס, 1964]]
**מסע הקסם המסתורי, סיפורה של להקת החיפושיות** הייתה סדרת תוכניות רדיו בעריכת יואב קוטנר ועודד היילברונר ששודרה בגלי צה"ל בשנות השמונים. הסדרה גוללה ב-60 פרקים בני שעה את סיפור להקת החיפושיות (הביטלס, כפי שתורגם שם הלהקה בישראל). הפרק הראשון בסדרה שודר ב-23 בפברואר 1981 והיא שודרה במתכונת שבועית. החל מה-1 ביוני 1987 (יום מלאת 20 שנה להוצאת האלבום Sgt. Pepper's Lonely Hearts Club Band) שודרה הסדרה שנית, במתכונת יומיומית. התוכנית זיכתה את יואב קוטנר בפרס מפקד גלי צה"ל לשנת 1981. בחודש נובמבר 2017 הועלתה הסדרה במלואה לאתר וליישומון גלי צה"ל, כחלק מהשקת ערוץ הפודקאסטים החדש של התחנה הצבאית.

שם התוכנית נגזר משם האלבום והסרט Magical Mystery Tour. לכל פרק ניתן שם על שם שיר של הביטלס מהתקופה הנדונה, שהוא גם בעל הקשר לתוכן הפרק. למשל, פרק סיום תקופת הביטלמניה נקרא "המחר אינו ידוע", הן שם של שיר מהתקליט Revolver מאותה תקופה והן תיאור של התחושה בקשר לעתיד הלהקה באותה עת. כל פרק הסתיים בשיר The End.

לפי דברי הפתיחה של קוטנר, היה לו קשה להשתחרר מההערצה ללהקה ומגישה הרואה ביוצריה ובשיריה יצירות חסרות פגם. לדבריו יצר את הסדרה מתוך גישה של "הערצה ביקורתית", שבה לא נעדרת ההערכה ותחושת החשיבות של הלהקה אך השירים והתופעות הקשורות בה נדונים בכלים ביקורתיים. הסדרה מגוללת על פני שישים פרקיה את הכרונולוגיה של הביטלס בין השנים 1956, אז נפגשו ג'ון לנון ופול מקרטני ועד פירוק הלהקה ב-1970. מסגרת הזמן הארוכה מאפשרת ניתוח עמוק של השירים בכלים מוזיקולוגיים, תוך הסתמכות על ספרו של וילפריד מלרס ושיחות עם מוזיקאים כיוסי מר-חיים, יוני רכטר ועוד. כמו כן מנותחת תופעת הביטלס בכלים סוציולוגיים, פסיכולוגיים והיסטוריים של בריטניה ושל העולם בשנות השישים. לכל שנה (מ-1962 ואילך) מוקדשות מספר שעות ובהן מעבר על כל שירי התקליטונים והאלבומים, הקלטות נדירות מהופעות ושאריות הקלטות אולפן וכן שעה על המצב הפוליטי והכלכלי בבריטניה ובעולם באותה שנה ושעה אודות מוזיקה אחרת, לא של הביטלס, שנוגנה באותה שנה במצעדי הפזמונים, לשם קבלת פרופורציה על חשיבות הלהקה.

אחד הפרקים שזכו לחשיפה גבוהה במיוחד היה פרק 53 - "פול מקרטני חי", הכולל הפרכה שיטתית של תאוריית הקשר על מותו של פול מקרטני, תאוריה שהוצגה בתוכנית גלי צה"ל "פול מקרטני מת" ב-1975.

לאורך הסדרה מתבררות שלוש תמות מרכזיות: א. חשיבות התזמון החד-פעמי של יוצרים מוכשרים בפרופיל הייחודי של חברי הלהקה יחד עם נסיבות היסטוריות, חברתיות, פוליטיות ופסיכולוגיות שהוביל לסדרה של קפיצות-מדרגה בחדשנות, בהכרה ובהשפעה התרבותית והאמנותית של הביטלס; ב. חשיבותו של ג'ורג' מרטין, מפיק הביטלס, ביצירת הצליל הייחודי של הלהקה ותפקודו המרכזי ביצירה וג. היותם של חברי הלהקה, לפחות מאז 1966, ארבעה אינדיבידואליסטים הפועלים יחד, זאת בניגוד לתדמית "לנון-מקרטני" לפיה הייתה יצירה משותפת.

בין המשתתפים הקבועים בתוכנית, מלבד יוסי מר-חיים נמנו הפרופסורים שמעון זנדבנק (ניתוח ספרותי) ואלון קדיש (היסטוריה). את תפקיד ג'ון לנון בקטעי הקריאה גילם הקריין רון שחורי, על הצד הטכני (המורכב לתקופתו, שכלל שידור סטראופוני חלקי) היה אחראי דורון זאב ואת ההקלטות הנדירות סיפק הלל אברמוב.

יואב קוטנר הגדיר את התוכנית ומטרותיה בתוכנית הראשונה ואמר:

ב-2017 הועלו פרקי התוכנית לאתר ICast כפודקאסט.

## קישורים חיצוניים
* עמוד התוכנית באתר גלי צה"ל: מסע הקסם המסתורי

## הערות שוליים

קטגוריה:תוכניות רדיו בגלי צה"ל
קטגוריה:הביטלס בתרבות
קטגוריה:שנות ה-1980 בישראל
קטגוריה:זוכי פרס מפקד גלי צה"ל
אריסות

**אריסות** היא הסכם בין בעלי הקרקע לבין המעבד את הקרקע. גם מעמד האיכרים במשטר הפיאודלי היה מכונה "אריסות".

לפי ההסכם, הבעלים מעסיק אדם אחר שיעבד את הקרקע עבורו למשך תקופה, ובתמורה מעניק לו אחוזים קבועים מתנובת שדהו. כך, גם אם תנובת השדה היא נמוכה, האריס משלם את האחוזים הקבועים שלו, לעומת שוכר למשל, שנאלץ להשלים מכיסו את הסך שאותו הוא חייב לבעלים.

גובה דמי האריסות היה תלוי באיכות הקרקע, בעוני התושבים, ובכמות הגשמים. ונע בדרך כלל בין שליש לחמישית מתנובת הקרקע.

## ראו גם
* צמיתות
* וסאל

## קישורים חיצוניים
מילון אבניאון - https://www.milononline.net/do_search.php?sDIN=&Q=%E0%F8%E9%F1%E5%FA

## הערות שוליים
הרמב"ם על המשנה|ויקיטקסט

קטגוריה:פיאודליזם
אובדן הטרוזיגוטיות

שמאל|ממוזער|250px
**אובדן הטרוזיגוטיות** (Loss of heterozygosity; LOH) הוא איבוד של התפקוד הנורמלי של אלל אחד של גן כשהאלל השני לא פעיל. המונח משמש בעיקר בהקשר של סרטן; מוטציה פוגעת באלל אחד של גן מדכא סרטן (tumor suppressor) בתאי הרבייה של ההורה, ומועברת לזיגוטה וכך לצאצא יש הטרוזיגוטיות לאלל. בצאצא כאשר האלל השני שכן מתפקד נפגע גם הוא ממוטציה בתא סומטי יש אובדן של הטרוזיגוטיות. בעקבות זאת הגן מדכא הסרטן לא מתבטא.

דוגמה קלאסית לכך היא ברטינובלסטומה שבה נפגע הגן Rb1.

## ראו גם
* השערת קנודסון

## קישורים חיצוניים

קטגוריה:גנטיקה
פריסטרי אתונה

**פריסטרי אתונה** (ביוונית: **Περιστερίου Αθήνα**), היא קבוצת כדורסל יוונית מהפרוור פריסטרי במערב העיר אתונה, המתמודדת בליגת העל היוונית (איי 1 אתניקי) וביורופקאפ.

## היסטוריה
הקבוצה הוקמה בשנת 1971 כחלק מ"מועדון האתלטיקה פריסטרי". בעונת 1983/84 החלה הקבוצה להשתתף בליגה הבכירה. בעונות 2000/01, 2002/03, הגיעה הקבוצה לפיינל פור היווני.

בעונת 2003/04 הגיעה הקבוצה לחצי גמר הגביע היווני והפסידה לקבוצת אולימפיאקוס פיראוס 69-67. למרות שסיימה את העונה במקום ה-7, הורדה הקבוצה לליגה השנייה בעקבות בעיות תקצביות. בסיום עונת 2008/09 העפלה הקבוצה בחזרה לליגה הבכירה מהמקום הראשון.

## השתתפות באירופה
הקבוצה השתתפה במפעלים האירופאים מעונת 1991/92 בגביע קוראץ'. בעונת 1999/00 הגיעה הקבוצה לשמינית גמר גביע קוראץ' והפסידה לאסטודיאנטס מדריד. בעונת 2000/01 הגיעה עד לשמינית הגמר היורוליג והפסידה לקבוצת טאו ויטוריה. בעונת 2003/04 השתתפה הקבוצה ביורוצ'לנג'.

הקבוצה מארחת בהיכל הספורט **פפנדראו** בפרוור פריסטרי, הקרוי על שם אנדראס פפנדראו ראש ממשלת יוון בעבר. ומכיל 4,000 מקומות ישיבה.

## תארים והישגים
***[[ליגת העל היוונית בכדורסל|הליגה היוונית]]**:
**חצי גמר: 2001, 2003
***[[הגביע היווני בכדורסל|הגביע היווני]]**:
**חצי גמר: 2004
***[[יורוליג]]**:
**שמינית גמר: 2001

## שחקני עבר בולטים

## קישורים חיצוניים

* 

פריסטרי
קטגוריה:אתונה: מועדוני ספורט
הנדסת מכשור ובקרה

**הנדסת מכשור ובקרה** היא תחום הנדסי המחיל בקרה אוטומטית על מנגנונים ומערכות שונות. הנדסה זו תופסת מקום מרכזי בתעשייה על כל גווניה בשל הצורך בתחכום ובשכלול התפוקה הקיימת ובפיתוח תעשיות חדשות עתירות ידע. בידע הקיים בתחום הנדסת הבקרה נעשה שימוש בתחומי הנדסה רבים נוספים, כמו הנדסת מכונות, הנדסת חשמל, הנדסת מבנים, הנדסת אווירונאוטיקה ועוד.

מטרת התחום היא בניית מערכות ומנגנונים להשגת תוצאה רצויה כלשהי. לשם כך על מהנדס הבקרה להבין את אופן פעולת המערכת ולפתח פתרונות המביאים את המערכת להתנהגות רצויה. דוגמה ידועה ונפוצה היא מערכת בקרת שיוט הנמצאת בכלי רכב רבים כיום. במקרה זה, התוצאה הרצויה היא מהירות הרכב עליה מחליט הנהג. על מנת לבנות את המערכת, על המהנדס לבנות מערכת המודדת את מהירות הרכב בכל רגע נתון, משווה אותה למהירות הרצויה, ומפעילה מנגנונים שונים לתיקון המהירות במידה ואינה שווה לזו שהגדיר הנהג. דוגמה נפוצה נוספת היא מערכת מיזוג אוויר – המשתמש מגדיר טמפרטורה רצויה, ועל המערכת לפעול על מנת להביא את טמפרטורת החדר לזו שהוגדרה על ידי המשתמש. 

בעבר, תהליך הבקרה נעשה בצורה ידנית – על העובד היה לאבחן את סטיית המערכת מהתוצאה הרצויה, ולפעול באופן ידני על מנת לתקן אותה. תהליך זה סבל מרמת דיוק נמוכה ויכולת תגובה איטית שלא ענו על דרישת התעשייה לשמור על ערכים קבועים של משתנים כמו טמפרטורה, לחץ, זרימה, לחות, מפלס ונוספים. מתוך מציאות זו, נולדה השאיפה להתפתחות טכנולוגית יעילה ומדויקת אשר הולידה את תחום הנדסת מכשור ובקרה.

## יתרונות מערכות בקרה ממוחשבות
* ייצור אחיד
* חיסכון בכח אדם
* תהליך מדויק יותר
* בטיחות גבוהה במקומות עבודה רגישים
* הגדלת תפוקת המפעל
* חיסכון רב בחומרי גלם
* שינוי מיידי בתהליך הייצור על ידי התאמת תוכנה

## הכשרה
הכשרת מומחים בתחום מכשור ובקרה פורסת בפני הסטודנטים תחומים שונים בעולם הטכני. זאת, מאחר שהמאפיין הבולט והייחודי של המקצוע, הוא היכולת לבצע אינטגרציה בתכנון ויישום של התחומים הללו. במהלך הלימודים נסקרים נושאים כגון מערכות ממשק ממוחשבות, הנדסה תעשייתית, שרטוט טכני ומערכות בקרה וניתוב.
למוסמכים בהנדסת מכשור ובקרה צפויה השתלבות בפעילויות להבנייה ותפעול מערכות ממוחשבות בתחומים כגון רובוטיקה, מערכות שינוע, ממשקים סלולריים, מתקנים אוטומטיים.

הנדסאי מכשור ובקרה מחזיקים בדיפלומה ממשלתית המאושרת על ידי המכון הממשלתי להכשרה בטכנולוגיה ובמדע (מה"ט). תקופת הלימודים לדיפלומה אורכת לערך שלוש שנים וכרוכה בהשלמת קורסים שונים דוגמת: תורת החשמל, מערכות בקרה, בקרים מתוכנתים, אלקטרוניקה של מערכות בקרה ועוד. על מנת לסיים בהצלחה את מסלול ההכשרה המקצועי ולקבל דיפלומת טכנאי או הנדסאי ולהירשם בפנקס ההנדסאים, על המועמד להציג פרויקט גמר שישקף באופן מעשי או תאורטי את הבנתו בתחום ההתמחות. 

## ראו גם
* הנדסאי
* הנדסת בקרה

## קישורים חיצוניים
* הנדסת מיכשור ובקרה, באתר משרד העבודה, הרווחה והשירותים החברתיים

## הערות שוליים

קטגוריה:מערכות בקרה
אהוד רזין

**אהוד רזין** (Razin; נולד ב-1947) הוא פרופסור מן המניין במחלקה לביוכימיה וביולוגיה מולקולארית של הפקולטה לרפואה באוניברסיטה העברית בירושלים, בעל הקתדרה על שם מרקוס רבוין לחקר הסרטן.

## ביוגרפיה
נולד ב-1947 בקיבוץ שמיר לדורה ומוסיא רזין, אשר היו חברים בקבוצת המייסדים של הקיבוץ. שם גר עד תום שירותו הצבאי. בשנת 1980 סיים את עבודת הדוקטור שלו במכון ויצמן בשיתוף עם מכון מקס פלאנק שבגרמניה. בתום פוסט דוקטורט במרכז לחקר הסרטן בניו יורק ובאוניברסיטת הרווארד, הוא הצטרף לקראת סוף שנת 1983 לסגל המורים של האוניברסיטה העברית בירושלים. בין השנים 1998 ל-2001 היה ראש המחלקה לביוכימיה בפקולטה לרפואה, וב-2005 היה דיקן הפקולטה עד שנת 2009.

מחקריו עוסקים בהבנת המנגנונים המולקולאריים של תהליכי העברת מסרים בתאי פיטום (Mast cells), המשתתפים בתגובה האלרגית בגוף. עמד בראש צוות מחקר מטעם האוניברסיטה העברית אשר נבחרה להצטרף למוסדות אחרים בעולם המשתתפים בתוכנית למצוינות מחקרית בסינגפור.

## חיים אישיים
אחיו, פרופ' אסף רזין, הוא כלכלן ישראלי בולט. בתו היא איילת רזין בית-אור מנכ"לית הרשות לקידום מעמד האישה לשעבר.

## קישורים חיצוניים

* פרופ' אהוד רזין באתר המחקר של הפקולטה לרפואה באוניברסיטה העברית בירושלים

קטגוריה:ביולוגים ישראלים
קטגוריה:ביוכימאים ישראלים
קטגוריה:חוקרי סרטן ישראלים
קטגוריה:בעלי תואר דוקטור ממכון ויצמן למדע
קטגוריה:סגל האוניברסיטה העברית בירושלים: רפואה
קטגוריה:שמיר (קיבוץ): אישים
קטגוריה:ישראלים שנולדו ב-1947
הורות (מיתולוגיה)

[200px|ממוזער|שמאל|הורות, שמן על קנבס של [אדוארד פוינטר, 1984]]
ה**הורות** (ביוונית: **Ὧραι**) היו שלוש אלות במיתולוגיה היוונית, בנותיהן של זאוס ותמיס, כמו המוירות והחאריטות.
בתקופה מוקדמת שויך תפקידן לטבע ושמותיהן היו "תאלו (אביב)", "אוקו (קיץ)" ו"קארפו (סתיו)" דהיינו נביטה, צמיחה ובשלות. הן היו אחראיות על התפתחות הצומח במהלך עונות השנה ועבדו אותן באופן זה בעיקר באתונה, ארגוס ואולימפיה..

מאוחר יותר השתנה ייצוגן לאלות החוק והצדק  כבנותיה של תמיס אלת הצדק, והן נקראו אונומיה (חוק), דיקי (צדק) ואירנה (שלום).

תפקידן באולימפוס היה לשמור על השערים למגורי האלים בנוסף, הן שירתו את הרה ומתוארות כמפתחות את סוסיה, כמו גם את סוסיו של הליוס, אל השמש. במקורות אחרים הן מוזכרות כבנות לוויה של אפרודיטה, דיוניסוס, פרספונה והאל פאן.הן מתוארות בדרך כלל כנשים חינניות שמחוללות כשהן מוקפות פרחים. כך, בפואמה עבודות וימים של הסיודוס, ההורה בהירת השיער מכתירה יחד עם החאריטות שפייתו את פנדורה בזר פרחים.

## קישורים חיצוניים

* הערך על ההורות במילון המיתולוגיה הקלאסית
* 

## הערות שוליים

קטגוריה:האנשה במיתולוגיה היוונית
קטגוריה:אלים יווניים
קטגוריה:אלי חקלאות
רפורמת טאיקה

**רפורמת טאיקה** (יפנית: 大化の改新) הייתה סדרה של דוקטרינות שחיבר קיסר יפן קוטוקו בשנת 645. הדוקטרינות נכתבו זמן קצר לאחר מותו של הנסיך שוטוקו ולאחר איחוד יפן תחת שלטון מרכזי. לאחר פרסום הדוקטרינות קבע להן הקיסר את השם **טאיקה**, שפירושו ביפנית הוא "רפורמה גדולה."

הרפורמה החלה בשינוי שיטת חלקות האדמות במדינה, והתבססה בכך על רעיונות קונפוציאניים ופילוסופיות סיניות שונות, אך מטרתן האמיתית הייתה לחזק את השלטון המרכזי של הקיסר ולהגביר את השפעתו, כפי שהיה נהוג באותה עת בסין. משלחות של מלומדים ושל תלמידים יצאו לסין על מנת ללמוד כל שיכלו, החל בכתב הסיני, דרך ספרות, דת ואדריכלות, וכלה בדיאטה. 

## רקע
לאחר שהסתיימה תקופת עוצרותו של הנסיך שוטוקו, נטלו בני שבטו, שבט סוֹגה, את השליטה בחצר הקיסרית של תקופת יאמטו. אנשי השבט התנגדו לירושתו של בנו של שוטוקו והרגו אותו ב-643. כשעלתה לשלטון הקיסרית קוגיוקו, היה ראש שבט סוגה, סוגה נו אירוּקה, לשליט העליון של המדינה. המתנגדים למהלך זה היו אחיה של הקיסרית, קארו (לימים הקיסר קוטוקו), ובנה, נאקה נו אוֹאֶה-שינוֹ (לימים הקיסר טנג'י) ומספר בני משפחה נוספים. הם סיימו את שלטונו של אירוקה בהפיכה ב-645, בה הוא נרצח. הקיסרית קוגיוקו ויתרה על כסאה ואחיה קארו עלה במקומה וקיבל את השם קוטוקו. הקיסר החדש, יחד עם הנסיך הקיסרי נאקה נו אוֹאֶה, ערך מספר רפורמות שהגיעו לשיאן ברפורמת טאיקה ב-646. באותה עת זכו שני מלומדים, טקמוקו נו קורומארו והנזיר מין, בתואר "קוני נו הקושי" (国博士; מלומד לאומי), ונראה כי לשניהם היה חלק גדול בחיבור הרפורמה שלמעשה הניחה את היסודות לשיטה הקיסרית ביפן. על פי הדוקטרינות החדשות, השליט לא היה ראש שבט גרידא, כי אם קיסר ששלט על פי צו שמיימי ולו היה נתון כוח אבסולוטי.

הדוקטרינות החדשות הגבילו את עצמאותן של השליטים המקומיים ברחבי המדינה, וביססה את החצר הקיסרית כיעד כמכריעה בבעיות ציבוריות. בנוסף, ביטלו הדוקטרינות מספר מנהגים חברתיים יפנים, זאת על מנת ליישר קו עם החברה הסינית בנושאים מסוימים. יישום הרפורמה החדשה ארך שנים, אך לבסוף התקבעה. עם זאת, לרעיון הקיסר על פי המודל הסיני עתיד לקחת מספר מאות שנים להשתרש בתודעה היפנית.

## קישורים חיצוניים

* קנאיצ'י אסקאווה, The Early Institutional Life of Japan, openlibrary.org

קטגוריה:יפן: היסטוריה
קטגוריה:רפורמות
כלים מחופים לבן

[שמאל|ממוזער|250px|פך הנקרא "טנקרד" כלים מחופים לבן II. אוסף [המוזיאון הימי הלאומי]]
[שמאל|ממוזער|250px|"קערת חלב" ושברי כלים מחופים לבן שנמצאו ב[תל אבו הואם באזור המעגן בחפירות שנוהלו על ידי פרופ' מיכל ארצי בשנת 2011]]

**כלים מחופים לבן** (באנגלית:  White Slip ware) היא משפחה של כלי קרמיקה שמקורה בקפריסין. הכלים נעשו ביד. ניצנים ראשונים של משפחת כלים זו הופיעה כבר בסוף תקופת הברונזה התיכונה, אבל עיקר תפוצתה בתקופת הברונזה המאוחרת, שהייתה תקופה של סחר בינלאומי, והכלים משמשים מאובן מנחה לתקופה זו באתרים הארכאולוגים בארץ ישראל. מציאתה באתר ארכאולוגי מהווה אינדיקציה לשייכות השכבה בה נמצאו כלים ממשפחה זו לתקופה זו. משפחת כלים זו הייתה נפוצה מאוד בארץ ישראל בתקופה זו, ביחד עם משפחת כלי בסיס טבעת.

המשפחה כללה מספר כלים, הנפוץ ביותר בהם היא קערה חצי כדורית בעלת ידית בצורת אתנח (ידית שהייתה נפוצה במשפחות כלים בקפריסין), שנקראה בפי החוקרים "קערת חלב". כלים נוספים במשפחה זו הם פכים ופכיות. אחד הכלים האופייניים הוא פך בעל צורה ייחודית הנקרא "טנקרד". כלי המשפחה שנפוצו בארץ ישראל אינם גדולים, קוטר קערות החלב נע בין 20-13 ס"מ לערך ועומקן נע בין 12-6 ס"מ בהתאמה. כלי המשפחה נוצרו מחומר גריסי קשה כהה שמקורו בהרי הטרואודוס. הכלים נוצרו ביד וחופו בשכבת צבע קרם-לבן. הכלים עוטרו בדגמים גאומטריים הכוללים דגמי סולמות, מעוינים ושבכות שמזכירים רקמה עדינה. העיטור לא כיסה את כל פני שטח הכלי.

כלים אלה נמצאו באתרים רבים בארץ ישראל ביניהם תל אבו הואם, תל שקמונה, תל לכיש, תל מגידו ועוד. 

כלי המשפחה מתחלקים לשתי תקופות:
# **התקופה הקפריסאית המאוחרת I** המקבילה לתקופת הברונזה המאוחרת א - המאפיין את התקופה הזאת הוא עיצוב קפדני ומעודן בצבעים חום ואדום ופני כלי מבריקים.
#**התקופה הקפריסאית המאוחרת II** המקבילה לתקופת הברונזה המאוחרת ב - הכלים מתקופה זו העיטור פחות קפדני, והעיצוב מרושל.

## לקריאה נוספת
* אבשלום זמר ואורית רוטגייזר, **כלי חרס מקפריסין בעת העתיקה**, קטלוג התערוכה בהוצאת המוזיאון הימי הלאומי 2011
## קישורים חיצוניים

## הערות שוליים

קטגוריה:קדרות בארץ ישראל בעת העתיקה
קטגוריה:תקופת הברונזה המאוחרת
קטגוריה:קדרות בקפריסין בעת העתיקה
קטגוריה:משפחות קרמיות בעת העתיקה
פוקסטרוט

שמאל|ממוזער|250px|עטיפת דפי תווים לפוקסטרוט מ-1915
**פוקסטרוט** (באנגלית: **Foxtrot**) הוא ריקוד סלוני אלגנטי בתנועות ארוכות יחסית במקצב 4/4, שהיה אחד הריקודים הפופולריים ביותר במאה ה-20, במיוחד בשנות ה-20 ושנות ה-30 של המאה.

הריקוד התפרסם ב-1913 על ידי אמן הוודוויל הארי פוקס. למילה "פוקס" צורפה המילה טרוט שפירושה באנגלית הליכה/ טפיפה) וכך נוצר שם הריקוד.

הפוקסטרוט מתאפיין בתנועה רכה, ארוכה והמשכית. לפוקסטרוט יכולים להיות מקצבים שונים: איטי, בינוני ומהיר והוא נרקד לצלילי מוזיקה בסגנון ה-“Big Band”.

חשיבותו של הריקוד טמונה, בין השאר, בהיותו הראשון אשר הכניס את הספירה האיטית (slow) בעלת שתי הפעמות.

לריקוד הפוקסטרוט יש גרסה מהירה יותר - הקוויקסטפ, וגרסה איטית המכונה סלואו-פוקס (Slow **Fox**) הנפוצה בעיקר בבריטניה. הסגנון האמריקאי שאינו מוגבל באחיזה סגורה הוא בעל אופי תיאטרלי ופתוח יותר.

זמרים ידועים ששרו יצירות המתאימות לפוקסטרוט: פרנק סינטרה, בילי הולידיי, נט קינג קול ועוד, נכתבו עבורו קטעי מוזיקה ושירים לביג בנד.

שילוב של פוקסטרוט וצ'ארלסטון הוליד בהמשך את ריקוד הסווינג, שהתפתח בשנות השישים.

## קישורים חיצוניים

* ההיסטוריה של הריקוד 
* 
* שיעור ריקודים סלוניים: פוקסטרוט למתחילים ביוטיוב

## הערות שוליים

קטגוריה:ריקודים סלוניים
זמן ריצה (תוכנה)

במדעי המחשב **זמן ריצה** הוא המונח בו משתמשים לתיאור השלב בו התוכנה רצה (מבצעת את הפעולות שהיא מתוכננת לבצע), בניגוד לשאר השלבים במחזור החיים של התוכנה (לדוגמה: הידור, טעינה וקישור).
שגיאת זמן ריצה היא שגיאה שנתפסת לאחר או בזמן ריצת התוכנית, בניגוד לשגיאת הידור שנתפסת על ידי המהדר לפני שהתוכנה רצה. בדיקת טיפוסים, יצירת קוד, הקצאת מקום אחסון ומיטוב קוד מתבצעים לרוב בזמן ההידור, אך לעיתים מתבצעים גם בזמן הריצה כתלות בשפה ובמהדר.

## פרטי מימוש
במקרים רבים, ריצת התוכנה מתחילה אחרי שטוען ביצע את הפעולות הנדרשות בזיכרון וקישר את התוכנית עם ספריות קישור-דינמי, אם היא מסתמכת על כאלה. במקרים מסוימים הפעולות הללו יבוצעו באמצעות ספריית זמן הריצה של התוכנה, אך זה לא נפוץ בשפות השכיחות במערכות ההפעלה הנפוצות כיום.

חלק מהתהליך של ניפוי שגיאות נהוג לבצע בזמן ריצה, כיוון ששם אפשר לבצעו ביעילות רבה יותר. דוגמאות לשגיאות שקל יותר לנפות בזמן ריצה תהיינה שגיאות לוגיות ובדיקת גבולות של מערכים. מסיבות אלה, חלק מהשגיאות בתוכנה לא נתפסות לפני שהתוכנה רצה בסביבה מציאותית, חרף בדיקות מחוכמות בזמן ההידור ותהליכי בדיקת תוכנה מדוקדקים לפני הוצאת התוכנה לאור. במקרים כאלה, המשתמשים עלולים להתקל במסרי שגיאת זמן ריצה.

## ראו גם
* סיבוכיות זמן
* טבלת מתודות וירטואלית

*
דל-זיפיות

**דל-זיפיות** (שם מדעי: Oligochaeta) היא תת-מחלקה של מחלקת התולעים הטבעתיות. תת-מחלקה זו מונה כ-3,500 מינים מתוך כ-15,000 מינים של תולעים טבעתיות. 
אזורי המחיה בהם חיות הדל-זיפיות הם אזורים רווים מים מתוקים ויבשה. המוכר ביותר בתת-מחלקה זו הוא השלשול (*Lumbricus*).
תולעים דל-זיפיות נבדלות מתולעים רב-זיפיות בכך שאין להן כנפות-רגל, בכך שפרק הראש חסר עיניים, משושות ושיניים, ובכך שיש להן זיפים מועטים בלבד על פני הגוף.
ישנה סברה הרווחת כיום כי התולעים הדל-זיפיות התפתחו מתוך התולעים הרב-זיפיות ומהוות למעשה קבוצה מתוכן.

## מבנה גוף
הגוף מצופה קוטיקולה דקה המופרשת על ידי האפידרמיס, מתחת לאפידרמיס מצויים שרירי הגוף המאורגנים בשתי שכבות: היקפית ואורכית. אפידרמיס וקוטיקולה מהווים יחדיו את דופן הגוף, המאורגן בסגמנטים. על כל סגמנט יש זיפים הניתנים לזיקוף או להצמדה לגוף, תחת בקרה שרירית. פנימית לשכבות השרירים מחולק הצלום לסדרת מדורים על ידי מחיצות רוחב המסוגלות להתקער ולהתיישר ולהשפיע על לחץ הנוזל בכל מדור. התנועה היא על ידי כיווץ והרפיה של סגמנטים שלמים באופן עוקב, ולא כיווץ של צד אחד בכל פעם כמו אצל התולעים הרב-זיפיות.

תוך סדרה רציפה של כיווצים והרפיות של שרירים היקפיים ואורכיים, כאשר נוזל הצלום משמש כשלד הידרוסטטי המתופעל על ידי מחיצות הרוחב, מתקדמת התולעת הדל-זיפית במחילה תת-קרקעית, כיווצים עוקבים אלו של הגוף נקראים גלים פריסטלטיים (Peristaltic waves).

## קישורים חיצוניים

* 

## הערות שוליים

שמאל|ממוזער|250px|''Lumbricus terrestris''

קטגוריה:תולעים טבעתיות
אבי דואן

**אַבְרָהָם (אָבִי) דוּאָן** (17 באוקטובר 1955 – 22 בספטמבר 2018) היה עובד סוציאלי ישראלי וחבר הכנסת השמונה עשרה מטעם סיעת קדימה.

## ביוגרפיה
דואן גדל ברמת עמידר שבעיר רמת גן. בראשית שנות ה-80 שימש כמנהל קבוצת הכדורגל מכבי רמת עמידר. סיים תואר ראשון בפסיכופתולוגיה ובקרימינולוגיה ותואר שני בעבודה סוציאלית ומִנהל קהילתי מאוניברסיטת בר-אילן. שימש במשך 25 שנים כעובד סוציאלי בעירו, רמת גן, בתל מונד ומרכז לבריאות הנפש שלוותה.
עבד בג'וינט וניהל את המרכז לפיתוח תעסוקתי לעולי אתיופיה באשדוד וברחובות, היה ראש צוות המשימה "אשנב כל" ליזמות ותעסוקה למפוני גוש קטיף וצפון השומרון במשרד התמ"ת. בבחירות המקדימות לראשות מפלגת קדימה ב-2008 שימש כ"ראש מטה השטח" של מחנה שאול מופז, ובמרץ 2012 ניהל את מטה הבחירות של מופז בבחירות המקדימות בקדימה.

דואן הוצב במקום ה-33 ברשימת קדימה לכנסת, ולאחר שלא נבחר שימש עוזר פרלמנטרי ויועץ פוליטי לחברת הכנסת יוליה שמאלוב-ברקוביץ'. עם פרישתו של אלי אפללו הושבע לכנסת ב-25 בינואר 2012, וכיהן בה עד תום כהונתה של הכנסת השמונה עשרה ב-5 בפברואר 2013. בכנסת פעל להקמת השדולה למען העובדים הסוציאליים.

נפטר ב-2018, ונטמן בבית העלמין קריית שאול. הותיר אחריו בן אחד.

## קישורים חיצוניים

* 
* 

## הערות שוליים

קטגוריה:חברי הכנסת מטעם קדימה
קטגוריה:עובדים סוציאליים ישראלים
קטגוריה:חברי הכנסת השמונה עשרה
קטגוריה:רמת עמידר: אישים
קטגוריה:בוגרי אוניברסיטת בר-אילן: עבודה סוציאלית
קטגוריה:אישים הקבורים בבית הקברות קריית שאול
קטגוריה:יועצים פוליטיים ישראלים
קטגוריה:רמת גן: חברי הכנסת
קטגוריה:ישראלים שנולדו ב-1955
קטגוריה:ישראלים שנפטרו ב-2018
יצא ידי חובה

הניב החז"לי **יצא ידי חובה** מבטא מצב שבו האדם קיים את חובתו ההלכתית, לפחות ברמה מינימלית או רק בדיעבד כלומר רק לאחר מעשה ולא לכתחילה. להבדיל מאדם ש**לא יצא ידי חובתו** כי לא קיים אותה במלואה, בין אם משום שקיים אותה באופן חלקי, ובין אם מכיוון שקיים אותה באופן שגוי ופסול.

## שימושו
ניב זה משמש, בין השאר, בכלל הידוע שטבע רבי יוסי:  (). במקרה זה, הניב בא לבטא מצב בו ברכה שנאמרה באופן שונה מהאופן בו תוקנה על ידי החכמים, אין לה כל ערך הלכתי כדי לפטור את המברך מברכת מצווה, ברכת הנהנין, או ברכה מסוג אחר.

לפעמים עשוי הביטוי "לא יצא ידי חובתו" לבטא מצב בו האדם קיים מצווה כל שהיא, אך לא קיים את חובתו ההלכתית במלואה. כך למשל קובע רבי שניאור זלמן מלאדי, בספרו שולחן ערוך הרב, כי מי שלומד תורה מבלי להוציא את המילים מפיו, לא יצא ידי חובת מצוות תלמוד תורה שעליה נאמר , ולמרות שהוא עצמו קובע שבאופן שלא יכול הלומד להוציא מפיו את מילות הלימוד, הוא פטור מכך והוא מקיים גם אז מצוות תלמוד תורה, כמו בשעת עיון בהלכה, באופן שהאדם יכול להוציא את המילים מפיו ואינו עושה כך – הוא לא קיים את חובתו ההלכתית במלואה.

## קישורים חיצוניים

* הערך יצא ידי חובה, ב"מילון השפה העברית"

## הערות שוליים

קטגוריה:ניבים וביטויים חז"ליים
קטגוריה:הלכה
קטגוריה:כללי המצוות
בעקבות המילים האבודות

**בעקבות המילים האבודות** הוא משחק מחשב לילדים מאת קומפדיה משנת 1995, אשר במהלכו מלקטים מילים שונות על-מנת להשלים סיפור אשר נשמט בו חלק מן הטקסט. המשחק זמין גם באנגלית, בשם "In Search of the Lost Words".

## עלילה
לאורך המשחק מלווה את השחקן יצור קטן וכחול בעל אנטנה המבצבצת מראשו. על יצור זה להציל את העולם ממלך רשע בשם פונדוס. פונדוס, מלכה של ממלכה קדומה בשם ארקוניה, השיג בעורמה את הביצה ממנה היצור בקע. ביצה זו הוא קיבל במשלוח על ידי מרכבת-אש מן הכוכב הכחול. פונדוס לא התכוון לתת ליצור לצאת ממנה ועל-כן נעזר במכשף החצר שלו. בניגוד למטרתו של היצור הכחול - הבאת שלום לעולם, השתמש פונדוס בכוחות שבביצה לכיבוש-העולם וניצחון על אויביו. ב"אי הפרפרים" הוא הקים מקדש מכושף, שם הוא ציווה שתהיה גופתו החנוטה, ולאחר 3000 שנים ממותו - יקום המלך לתחייה ומלאכת כיבוש-העולם שלו תימשך.

בעלילת הסיפור מתגלה שביצת היצור נמצאה בתוך תיבת עץ ישנה על מצע של קש, וכשלפתע בקעה הביצה, היא גרמה לרעידת אדמה בתוך הבית. מתוך מרתף הבית יוצא היצור למסע כשהוא תר אחר שלושה דברים: תבוסת פונדוס והבאה לשלום העולם, השתקת מצפונו ושיבה בחזרה לכוכבו.

לאחר שהוא מגיע אל אי הפרפרים, הוא מלקט אבקת פרחים אדומים המהווה סוג של כישוף-נגד שמונע מפונדוס את תחייתו. לבסוף, כשהוא מפזר את האבקה מעל לקברו של פונדוס, מצליח היצור להגשים של שלושת יעדיו.

## מהלך המשחק
את מרבית המילים הנחוצות להשלמת הסיפור מקבלים על ידי הקלקה על חפצים שונים בסביבת המשחק, ואת חלקם מקבלים לאחר שפותרים חידות שונות. לא כל המילים נחוצות להשלמת הטקסט בסיפור.

המשחק מתרחש במספר מקומות, שהאחרון בהם הוא אי הפרפרים, שם יש לענות על שאלון טריוויה כדי לסיים את המשחק.

המשחק מלווה בקריינותו של השחקן אלכס אנסקי, שמקריא את הסיפור שאותו משלים השחקן. כמו כן, מקריא אנסקי את המילים שמייצגות את העצמים שעליהם לחץ השחקן, במידה והם לחיצים.

לעיתים, ניתן להבחין בדמותו של היצור הכחול (המדובב על ידי אסף קורמן) צצה לרגע על המסך ואומרת "כדי להמשיך בדרככם, השלימו את הפרק בסיפור". פירוש הדבר הוא שלא ניתן להתקדם לרקע הבא (או להמשכו של הרקע הנוכחי) בטרם הובאו כל המילים לפרק.

גורדי, דמות נוספת של "קומפדיה", מופיעה בהופעת אורח בשלב מתקדם יחסית של המשחק.

## ראו גם

קטגוריה:משחקי הרפתקה ממוחשבים
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 1995
קטגוריה:קומפדיה
בורקינה פאסו במשחקים הפאראלימפיים

**[[בורקינה פאסו]]** השתתפה לראשונה ב בברצלונה (1992), ומאז משתתפת במשחקים דרך קבע, מלבד המשחקים הפאראלימפיים אתונה (2004) מהם נעדרה. במשחקי החורף לא נטלה בורקינה פאסו חלק מעולם.

המשלחת הראשונה אותה שלחה בורקינה פאסו, אל המשחקים בברצלונה כללה שלושה ספורטאים, מרים כוח, רוכב אופניים ומתרה נוסף שהתחרה באופניים גם כן, ובתחרויות הג'ודו. כל המשלחות אותן שלחה המדינה למשחקים הפאראלימפיים מעולם לא עלו על שלושה ספורטאים, וספורטאיה של בורקינה פאסו מעולם לא זכו במדליה פאראלימפית. 

## ראו גם
* בורקינה פאסו במשחקים האולימפיים
* בורקינה פאסו במשחקים האולימפיים לנוער

קטגוריה:מדינות במשחקים הפאראלימפיים
קטגוריה:בורקינה פאסו: ספורט
ארנון מגן

**ארנון מגן** (10 באפריל 1924 – 11 בינואר 2012) היה עיתונאי, סופר ומתרגם ישראלי.

## ביוגרפיה
מגן נולד בשם **ארנסט מגנוּס** (בגרמנית: **Ernst Magnus**) בהמבורג שבגרמניה, בן לרודולף ולילי מגנוס. ב-1935, בימי גרמניה הנאצית, כשהיה בן 11, עלה לארץ ישראל עם הוריו ואחותו חוה, ושנה לאחר מכן עברת את שמו לארנון מגן. גדל בקיבוץ גן שמואל ועבר לקיבוץ גבעת ברנר. בשנת 1953 כתב את המנון הקיבוץ, לרגל 25 שנים להקמתו. ב-1954 נישא לבת קיבוץ, לילית לבית לוינסון, אחות במקצועה. באותה שנה נולד בנם הבכור הלל. בני הזוג נפרדו ב-1957, והוא נישא ב-1964 לאילנה לב. נולדו להם שלושה ילדים: הדס (1965, עיתונאית), אבנר (1968, פרופסור למדעי המחשב באוניברסיטת טורונטו, נהרג בתאונת טיפוס הרים באלסקה ב-2010), ועידו (1974).

מגן המשיך להתגורר בגבעת ברנר. חיבר מספר שירים עבור "רביעיית גבעת ברנר" ואחרים במהלך שנות ה-60. עבד כעיתונאי בעיתון "למרחב". לאחר סגירת העיתון, בשנת 1971, עבר לעיתון "דבר", וכיהן כסגן עורך ב"דבר לילדים" בשנות ה-70. לאחר מכן שימש ככתב מדעי בעיתון "דבר"; במסגרת זו ראיין מדענים בעלי שם, בהם הנס בתה, חתן פרס נובל לפיזיקה.

בנוסף עבד מגן כמתרגם מאנגלית לעברית; תרגם בין השאר את ספרו של מרטין גילברט "אושוויץ ובעלות הברית" (1988), ואת ספרו של בני מוריס "לידתה של בעיית הפליטים הפלסטינים 1947–1949" (1991).

ב-1976 כתב לצד יצחק גילון ז'לינסקי וארנסט מרקוביץ את הספר "תולדות התעשייה הכימית בארץ". ב-1977 פרסם ספר עיון היסטורי, "זה קרה ביום... 32 מאורעות בתולדות העמים" (הוצאת הקיבוץ המאוחד); בספרו הוא מתאר 32 אירועי שיא לאורך ההיסטוריה. ב-1992 השתתף בכתיבת ספרו של גד ברזילי, "דמוקרטיה במלחמות: מחלוקת וקונצנזוס בישראל". ב-2008 פרסם אוטוביוגרפיה, "יומנו של אופטימיסט".

מגן נפטר ב-2012 ונקבר בבית הקברות גבעת השלושה.

## קישורים חיצוניים

* 
* 
* ארנון מגן, מדע באספקלריה עיתונאית, מתוך "מדע - עיתון מדעי לכל", כה, 5-6
* ארנון מגן באתר סיפורי גבעת ברנר

## הערות שוליים

קטגוריה:עיתונאי ילדים ונוער ישראלים
קטגוריה:סופרים ישראלים
קטגוריה:מתרגמים ישראלים
קטגוריה:מתרגמים מאנגלית לעברית
קטגוריה:גבעת ברנר: אישים
קטגוריה:סגל למרחב
קטגוריה:סגל דבר
קטגוריה:ישראלים ילידי גרמניה
קטגוריה:אישים הקבורים בגבעת השלושה
קטגוריה:ישראלים שנולדו ב-1924
קטגוריה:ישראלים שנפטרו ב-2012
משה לוריא

הרב **רפאל משה לוריא** (תרצ"ז, 1936 - כ"ז בכסלו תש"ע, 14 בדצמבר 2009) היה רב ומקובל ישראלי.

## תולדותיו
נולד בטבריה למרדכי יחיאל לוריא, חסיד סלונים. למד בישיבת בית אברהם-סלונים בירושלים.

מגיל שלושים כיהן כראש ישיבת "לפלגות ראובן" בירושלים. אז גם הוציא לאור את סדרות ספריו "אספת שיעורים" ו"אבני שהם" על סוגיות הש"ס.

בסוף שנות ה-80 עזב את ראשות הישיבה לטובת מפעל חייו החדש - העיסוק בתורת הקבלה ובכתבי האר"י הקדוש. הוא הצטרף לישיבת המקובלים "שער השמים" ונעשה לאחד מראשיה, ומסר שם שיעורים למעלה מעשרים שנה. הוציא את סדרת חיבוריו "בית גנזי" הכוללת כחמישים ספרים.

שיטתו של הרב לוריא היא בשילוב תורת האר"י עם תורת הבעש"ט. חלק מספריו תורגמו לשפות נוספות, ובהן אנגלית, רוסית, וצרפתית.

נפטר מאירוע מוחי ברחבת הכותל המערבי, שם נהג להתפלל מדי בוקר עם הנץ החמה, יחד עם מניין מקובלים.

בין אחיו, הרב ישראל לוריא, מראשי ישיבת בית אברהם, מחבר הספרים "נתיבי ישורון" וחתנו של ה"נתיבות שלום", והרב מאיר לוריא, ראש כולל חלקת יעקב (ברייש) וראש ישיבת באבוב בבני ברק ומחבר הספרים "שערי ריבית", "שערי שבת" ו"שערי דעה".

## מספריו
***אספת שיעורים** - על מסכתות קידושין, גיטין, כתובות, בבא קמא, בבא מציעא, בבא בתרא
* **אבני שוהם** - מסכת מקוואות, מסכת חלה, מסכת שביעית, מסכת נדה
* סדרת **בית גנזי** -
# שבת (שני כרכים),
# פתחי תפילה (שלושה כרכים),
# על התורה (שנים עשר כרכים),
# אורי וישעי-לימים נוראים,
# אור יקרות, לחנוכה
# כולל אורה ושמחה ... בענייני חג הפורים
# סדר ליל שמורים: בענייני סדר ליל פסח והגדה של פסח,
# ספר גאולת מצרים: בעניין גזירת ברית בין הבתרים ויציאת מצרים /
# פירוש על מגילת איכה ומאמרים על ימי תמוז
# ספר עמלות בתורה: כולל מאמרים וביאורים בדברי חז״ל והאריז״ל במעלת וחשיבות עמלות בעומקה של תורה /
# ספר בית גנזי: כולל ביאורים בארבעה מצות של שמחה שהאב חייב לבן /
# ספר אור המקדש
* **מורשת משה** - אסופה מגנזיו בהלכה, בקבלה ובחסידות, וכן מכתבים (חנוכה תשע"ח)

## קישורים חיצוניים
* "אור הבוקע מן הספר", הרב מנחם מקובר, מוסף "שבת", מקור ראשון, 4 במאי 2012.
* הרב משה לוריא, ברוך דיין האמת, על הרב רפאל משה לוריא ופטירתו בקצרה בבלוג "תולדות ושורשים - עצי משפחה"
* 

קטגוריה:בוגרי ישיבת בית אברהם-סלונים
קטגוריה:רבני סלונים
קטגוריה:ראשי ישיבה חסידים בישראל
קטגוריה:רבני ישיבת שער השמים
קטגוריה:מקובלים ישראלים
קטגוריה:ישראלים שנולדו ב-1937
קטגוריה:ישראלים שנפטרו ב-2009
פונקציה סימטרית

במתמטיקה, **פונקציה סימטרית** היא פונקציה בכמה משתנים, שערכה אינו משתנה כאשר מחליפים את סדר המשתנים. הדוגמה הבולטת ביותר היא **[[פולינום סימטרי|פולינומים סימטריים]]**, אבל גם פונקציות כגון f(x_1,x_2,x_3)=e^{x_1}+e^{x_2}+e^{x_3} הן סימטריות. אם הפונקציה אנליטית, תנאי הסימטריה קובע שהיא מתחלקת בכל אחד מההפרשים x_i-x_j, ולכן במכפלה שלהם שהיא הדיסקרימיננטה הפורמלית באותם משתנים.

לפעמים מתייחס הביטוי לפונקציות בשני משתנים דווקא, ואז תנאי הסימטריה מצטמצם להנחה f(y,x)=f(x,y).

לכל פונקציה f ב-n משתנים יש חבורת סימטריות, הכוללת את התמורות \sigma השומרות על הפונקציה: f(x_{\sigma 1},\ldots,x_{\sigma n})=f(x_1,\ldots,x_n). משפט לגראנז', שזה היה תוכנו המקורי, 60 שנה לפני שהומצאה תורת החבורות, קובע שמספר הפונקציות שאפשר לקבל מפונקציה נתונה על ידי החלפת משתנים מחלק את n עצרת. פונקציה סימטרית היא כזו שאי אפשר לקבל ממנה אף פונקציה חדשה, אבל גם כאשר הפונקציה נהנית מסימטריה חלקית, כלומר, כשיש לה חבורת סימטריה גדולה יחסית (גם אם אינה חבורת הסימטריות המלאה), היא עשויה להקרא סימטרית.

**פונקציה סופר-סימטרית** היא פונקציה במשתנים x_1,\ldots,x_n,y_1,\ldots,y_m, שהיא סימטרית בכל קבוצת משתנים בנפרד, ואשר f(t,x_2,\ldots,x_n;t,y_2,\ldots,y_m) אינו תלוי במשתנה t. פונקציות אלה קשורות להצגות של סופר-אלגברת לי \text{gl}(m|n), בדומה לקשר בין פונקציות סימטריות להצגות (הפולינומיות) של \text{gl}(n).

## קישורים חיצוניים
*

סימטרית
קטגוריה:סימטריה במתמטיקה
*
דולפין (מנהל קבצים)

**דולפין (באנגלית: Dolphin)** היא תוכנת ניהול קבצים חופשית וקוד פתוח המיועדת לשולחן העבודה של KDE.

## רקע
בגרסאות המוקדמות של KDE היה Konqueror ברירת המחדל כמנהל הקבצים והדפדפן של KDE, ובמשך השנים בעקבות מורכבות השימוש היחסית ב־Konqueror נשמעה ביקורת על אי היות מנהל קבצים ייעודי המתפקד בנפרד מהדפדפן. ביקורת זו הביאה לפיתוח Dolphin, וחלקים רבים מקוד המקור של Konqueror הוסבו אליה, אף כי דפדפן ברירת המחדל Konqueror יכול עדיין לשמש כמנהל קבצים אלנטרנטיבי בעיקר למשתמשי Power User.

## ראו גם
*ת'ונר
*קבצים
*PCManFM

## קישורים חיצוניים

* 

קטגוריה:מנהלי קבצים
קטגוריה:KDE
סייר הקבצים (חלונות)

[ממוזער|460px|תוכנת "סייר הקבצים" במערכת ההפעלה [Windows 8 בגרסתה האנגלית]]
**סייר הקבצים** (בגרסתה האנגלית: **File Explorer**) היא התוכנה הרשמית לניהול קבצים במערכות ההפעלה מסדרת Windows של מיקרוסופט החל מגרסה 95, המספקת ממשק משתמש גרפי לגישה אל מערכת הקבצים. התוכנה החליפה את קודמתה, "מנהל קבצים", שנכללה בכל גרסאות Microsoft Windows 3.x. לפני גרסת חלונות 8, שמה של התוכנה הייתה "**סייר Windows**" (באנגלית: **Windows Explorer**).

התוכנה היא רכיב בממשק מערכת ההפעלה, כחלק מאלמנטים נוספים על הצג, כשורת המשימות ושולחן העבודה. ללא תוכנה זו, לא תיתכן שליטה על תוכן המחשב דרך ממשק המשתמש הגרפי, אלא דרך שורת הפקודה בלבד. התוכנה קיימת בקובץ הקרוי explorer.exe הקיים בתיקיית מערכת ההפעלה.
## קישורים חיצוניים

## הערות שוליים

קטגוריה:מנהלי קבצים
קטגוריה:רכיבי Windows
גבון במשחקים הפאראלימפיים

**[[גבון]]** השתתפה לראשונה ב בבייג'ינג (2008), כששלחה משלחת של ספורטאי בודד למשחקים. במשחקי החורף לא נטלה גבון חלק מעולם.

האתלט אותו שלחה גבון למשחקים בבייג'ינג, תיירי מביקה, התחרה במרוץ ל-800 מטר (קטגוריה T54) ובהטלת כידון (קטגוריה F57/58), אך לא הגיע להישגים ספורטיביים משמעותיים ולא זכה במדליה פאראלימפית. 

## ראו גם
* גבון במשחקים האולימפיים
* גבון במשחקים האולימפיים לנוער

קטגוריה:מדינות במשחקים הפאראלימפיים
קטגוריה:גבון: ספורט
Common Desktop Environment

**Common Desktop Environment** (קיצור מקובל **CDE**) היא סביבת שולחן עבודה ל-Unix ול-OpenVMS, המבוססת על ערכת הכלים Motif.

## היסטוריה
בשנת 1993 הודיעו החברות HP IBM USL ו-sunsoft על פיתוח משותף של התוכנה. הסביבה הראשונית התבססה על ממשק משתמש גרפי של חברת HP. בשנת 1994 קיבלה את השליטה על החברה new OSF, שהייתה מיזוג של קרן התוכנה הפתוחה ושל יוניקס אינטרנשיונל. בספטמבר 1995 התאחדו Motif ו-CDE למיזם משותף אשר שמו היה CDE/Motif.

עד שנת 2000 הייתה CDE שולחן העבודה הנפוץ ביותר של יוניקס, אך עם התפתחותם של שולחנות עבודה טובים יותר כ-GNOME ו-KDE השתנתה המגמה.

## מערכות הפעלה המשתמשות ב-CDE
* IBM AIX
* Tru64 UNIX
* HP-UX
* OpenVMS
* Sun Solaris
* UnixWare
* IRIX

## קישורים חיצוניים

* 

קטגוריה:יוניקס
לגמרי במקרה!

**לגמרי במקרה!** (באנגלית: ****) היא קומדיית מערכונים ששודרה בערוץ דיסני. הסדרה היא סדרת בת לקומדיית המצבים "תנו לסוני צ'אנס", ורוב שחקניה הראשיים טיפאני ת'ורנטון, סטרלינג נייט, ברנדון מייקל סמית', דאג ברושו ואליסין אשלי ארם מושאלים מסדרה זו. פרק הבכורה שודר ב-5 ביוני 2011, ובישראל כחצי שנה לאחר מכן ב-6 בפברואר 2012.

ב-2 במאי 2012 השחקנית טיפאני ת'ורנטון רמזה בראיון שהסדרה לא תחזור לעונה שנייה.

## רקע
בסדרה "תנו לסוני צ'אנס", דמי לובאטו מגלמת את הדמות הראשית בסדרה, נערה בשם סוני מונרו שמצטרפת לקאסט של קומדיית המערכונים האהובה עליה "לגמרי במקרה!", המוצגת כסדרה בתוך סדרה. המערכונים הוצגו כתוספת לסצנות מאחורי הקלעים שהיוו את לב הפרק. בנובמבר 2010 לובאטו התאשפזה במכון לגמילה עקב "בעיות פיזיות ורגשיות איתן התמודדה זמן מה", וב-19 באפריל 2011 היא הודיעה באופן רשמי על פרישתה מהסדרה בריאיון למגזין פיפל, שם הסבירה ש"אני לא חושבת שלחזור ל'תנו לסוני צ'אנס' יהיה בריא לתהליך ההחלמה שלי. להיות מול מצלמה יעשה אותי לחוצה ... זה קצת עצוב לי שפרק בחיים שלי נגמר, אבל לא יכלה להיות נקודת זמן טובה יותר בשבילי להמשיך הלאה ... זה היה נראה לי הגיוני להתקדם ולעזוב את הסדרה כדי להתמקד במוזיקה שלי". בעקבות ההצהרה רבים הניחו שהסדרה בוטלה, אולם בפועל הערוץ החליט ב-12 בנובמבר 2010, עוד לפני ההצהרה, להחזיר את הסדרה לעונה שלישית. בנקודה זו תפקידה של לובאטו היה בגדר סימן שאלה נוכח העובדה שהתאשפזה במכון לגמילה שבועיים לפני כן, אך בהמשך, וללא כל התייחסות לעניין באופן פומבי, ההפקה המשיכה בצילומים כמתוכנן בינואר 2011 בלעדי לובאטו. דיסני החל לתאר את העונה השלישית כסדרה נפרדת רק לאחר עזיבתה הרשמית של לובאטו.

הצילומים החלו ב-30 בינואר 2011, והשם החדש נחשף כשלושה חודשים מאוחר יותר ב-4 באפריל. פרק הבכורה של "לגמרי במקרה!" שודר בערוץ דיסני ב-5 ביוני 2011 ונצפה בקרב 4.1 מיליון ילדים בתחום הגילאים 6–11 ובני נוער בתחום הגילאים 9-14. בישראל שודר פרק הבכורה כשנה לאחר מכן ב-6 בפברואר 2012. בהמשך ספגה הסדרה נתוני מדרוג נמוכים למדי, ואחרי עונה אחת שכללה 26 פרקים בלבד היא אינה נבחרה להתחדש לעונה נוספת.

### פורמט
כתוצאה מפרישתה של לובאטו, הסדרה שווקה מחדש תחת השם "לגמרי במקרה!" ובמסגרת פורמט חדש לפיו הסדרה תתמקד במערכונים בלבד; בדומה למנחה של תוכנית אירוח, בתחילת כל פרק אחת הדמויות הראשיות נכנסת לבמה ומספרת מי הולך להופיע בפרק, שמלווה במספר מערכונים פרודיים (בדרך כלל 5 או 6) לצד הופעה מוזיקלית (למעט פרקים 5,14,21) בביצועו של כוכב אורח, אשר לעיתים לוקח חלק במערכונים עצמם. השחקנים המקוריים של הסדרה "לגמרי במקרה!" שהוצגה במסגרת הסדרה "תנו לסוני צ'אנס" המשיכו לככב גם בסדרה זו, הן בתור הדמויות ששיחקו בסדרה המקורית והן בתור הדמויות שמופיעות במערכונים, ואליהם הצטרף בנוסף השחקן סטרלינג נייט מהסדרה בתוך סדרה השנייה "מקנזי פולס".

## שחקנים ודמויות
### דמויות ראשיות
*טיפאני ת'ורנטון: טוני הארט
*סטרלינג נייט: צ'אד דילן קופר
*ברנדון מייקל סמית': ניקו האריס
*דאג ברושו: גריידי מיטשל
*אליסין אשלי ארם: זורה לנקסטר

### דמויות משניות
*מת'יו סקוט מונטגומרי: מת'יו ביילי
*שיין טופ: שיין זאבו
*דמיאן האס: דמיאן ג'והנסן
*ברידג'ט שרגליס: ברידג'ט קוק
*אודרי ויטביי: אודרי וייל
*קוקו ג'ונס: קוקו בלו
*גרייס באנון: גרייס וצ'ל

### אורחים

## קישורים חיצוניים
* 

## הערות שוליים

קטגוריה:סדרות נעורים אמריקאיות
קטגוריה:סדרות ספין-אוף אמריקאיות
קטגוריה:סדרות קומדיה אמריקאיות
קטגוריה:ערוץ דיסני: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2011
גבריאל כמורה

**גבריאל כְמוּרָה** (7 במאי 1946 - 19 בנובמבר 2020) היה פסנתרן ומנצח ישראלי שפעל בגרמניה, בקדנה ובפולין.

## חייו
כמורה נולד ב-1946 בוורוצלב שבפולין להורים ניצולי השואה, יחיאל כמורה וזושה לבית ליטוואק. מגיל רך גילה עניין במוזיקה ובגיל שש החל לקבל שיעורי נגינה בפסנתר. בגיל 11 עלה לישראל, ובשנת 1960 התקבל ללימודים בבית הספר התיכון למוזיקה ע"ש תלמה ילין בתל אביב. מורו לפסנתר בשנים אלה היה נתן מישורי.

לאחר סיום התיכון המשיך כמורה בלימודים באקדמיה למוזיקה בתל אביב, אצל קארול קליין (פסנתר), עדן פרטוש ומרדכי סתר (הלחנה וגארי ברתיני (ניצוח). בעזרת מלגה צרפתית נסע ב-1968 ללימודים בפריז, אצל פייר דרוו והמשיך במלגה של קרן נורמן ללימודים בווינה בשנים 1970-1969, שם למד אצל הנס סווארובסקי. בקיץ 1969 השתתף בקורס מיוחד למנצחים צעירים בסיינה שבאיטליה בהדרכת פרנקו פרארה.

בספטמבר 1970 השתתף כמורה בתחרות למנצחים שנערכה בבזאנסון שבמזרח צרפת וזכה במקום השני. בשנת 1971 השתתף כמורה בתחרות בינלאומית למנצחים צעירים בחסות הרברט פון קאראיין וזכה בפרס הראשון. בעקבות זכייה זו הוזמן לנצח על התזמורת הפילהרמונית של ברלין. באותה שנה זכה גם במדליית זהב בתחרות קנטלי בלה סקאלה במילאנו. זכיות אלו סללו את דרכו לזירת הניצוח הבינלאומית.

ב-1974 התמנה למנהלה המוזיקלי של תזמורת בית האופרה של אאכן בגרמניה. הוא החזיק במשרה זו עד שהתמנה ב-1983 למנהל המוזיקלי של התזמורת הסימפונית של בוכום שבגרמניה. ב-1987 עבר למשרת המנהל המוזיקלי של תזמורת המרכז הלאומי לאמנויות באוטווה שבקנדה. ב-2001 התמנה למנהלה המוזיקלי של התזמורת הסימפונית הלאומית של רדיו פולין בקטוביץ.

נפטר בבריסל בגיל 74 ב-19 בנובמבר 2020. הובא לקבורה בבית הקברות
של היישוב אטרבק בווזמבק-אופרן.

## קישורים חיצוניים

* 
* גבריאל כמורה בספריית הקונגרס: http://catalog.loc.gov/cgi-bin/Pwebrecon.cgi?SC=Author&SA=Chmura%2C%20Gabriel%2E&
* 

* http://www.chmura.cc/about.htm
* http://warsaw-autumn.art.pl/04/performers/p12.html
* https://web.archive.org/web/20090108135038/http://www.beethoven.org.pl/en/encyklopedia/artysciosoby/solisci/chmuragabriel


## הערות שוליים

קטגוריה:ישראלים ילידי פולין
קטגוריה:בוגרי תלמה ילין
קטגוריה:פסנתרנים ישראלים
קטגוריה:מנצחים ישראלים
קטגוריה:ישראלים שנולדו ב-1946
קטגוריה:ישראלים שנפטרו ב-2020
לוטרה ימית

**לוטרה ימית** (שם מדעי: *Lontra felina*) היא יונק ימי ממשפחת הסמוריים. הלוטרה הימית נמצאת באזור דרום אמריקה, לאורך החוף של צ'ילה ודרום ארגנטינה ולעיתים אף באזור איי פוקלנד.

לוטרה זו היא היונק הימי השני הקטן ביותר בעולם.

## מאפיינים
הלוטרה הימית היא מהקטנות שבלוטרות, אף שלוטרה חסרת טופר אסייתית קטנה ממנה. אורכה בין 83 ס"מ ל 113 ס"מ ומשקלה בין 3 ק"ג ל 8 ק"ג.
צבע פרוותה חום כהה בחלק העליון וחום בהיר בחלק התחתון. כמו כן, פרוותה קשה יותר מהפרווה של לוטרת הים.

לסתותיה התחתונות כוללות שמונה זוגות שיניים והעליונות כוללות תשעה זוגות.

הלוטרה הימית שוכנת על קו חוף סלעי בדרך כלל והטרף העיקרי שלה הוא סרטנים, שרימפס, דגים ורכיכות.

הלוטרה חיה באזורים קרובים לחופי דרום-אמריקה - בחופי דרום פרו, כל צ'ילה, וגבול תפוצתה הדרומי הוא ארגנטינה. היא נצפית לעיתים גם באזורים מרוחקים כמו איי פוקלנד.

דו הצורתיות הזיווגית של הלוטרה הימית כוללת הבדלים מעטים, והזכר והנקבה דומים.

הלוטרה הימית מוגנת תחת חוק בצ'ילה, פרו וארגנטינה, אך עדיין נצודה באיי פוקלנד ובאופן לא חוקי בארגנטינה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי חואן איגנסיו מולינה
ימית
קטגוריה:יונקים ימיים
קטגוריה:בוליביה: יונקים
קטגוריה:ארגנטינה: יונקים
קטגוריה:צ'ילה: יונקים
קטגוריה:בעלי חיים בחופים
קטגוריה:אמריקה הדרומית: בעלי חיים ימיים
קטגוריה:בעלי חיים שתוארו ב-1782
שני שקלים חדשים (מטבע)

ממוזער|350px|שמאל|שני צדדיו של מטבע 2 השקלים
[ממוזער|מטבע מימי [יוחנן הורקנוס, על פיו עוצב מטבע 2 השקלים]]
**שני שקלים חדשים** (מכונה בעגה בשם **שְׁנֶקֶל**, הלחם של "שני שקל"), הוא מטבע מסדרת המטבעות של השקל החדש. המטבע הוכנס למחזור ב-9 בדצמבר 2007, לאור החלטת בנק ישראל להקטין את כמות ההטבעה, הייצור וההחזקה, וליעל את התשלום במזומן.

## תיאור המטבע
בצד הנושא של המטבע מוטבע צמד קרני שפע וביניהן רימון, יחד עם עיטור פנינים במחצית העליונה של היקף המטבע וסמל המדינה במרכז העליון של צד הנושא. מקור הנושא למטבע הוא מטבע עתיק של יוחנן הורקנוס הראשון. את המטבע עיצב ראובן נוטלס.

משקלו של המטבע 5.7 גרם, קוטרו 21.6 מ"מ, והוא עשוי סגסוגת של פלדה מצופה ניקל.

## סיבות ייצורו
השיקולים בעד הכנסתו של המטבע למסחר היו ניסיון של ייעול חיי המסחר מבחינת החיסכון בזמן שהמטבע מאפשר בעת ביצוע תשלום במזומן. שיקול נוסף היה עלות הייצור הזולה של המטבע, המסתכמת בשני שלישים בלבד ממחיר ייצורם של שני מטבעות נפרדים של שקל חדש.

## מטבעות זיכרון
*בינואר 2012 זכתה גרסת מטבע הזיכרון, המציגה בצד הנושא את יונה הנביא במעי הדג, במקום הראשון בתחרות של המגזין האמריקני קראוזה בקטגוריית המטבע האומנותי הטוב ביותר, והמטבע אף הוכתר כזוכה הכללי של התחרות.
*גרסת מטבע הזיכרון שהונפקה לציון השתתפות המשלחת האולימפית הישראלית באולימפיאדת לונדון 2012, זכתה בפרס בתחרות הבינלאומית התשיעית לנומיסמטיקה, ונבחרה כמטבע היפה ביותר שהוטבע בשנת 2011.
*גרסת מטבע הזיכרון שהוקדשה למפעל המים בתל מגידו, זכתה בפרס בתחרות הבינלאומית העשירית לנומיסמטיקה, ונבחרה כהצגה האדריכלית היפה ביותר שהוצגה על גבי מטבע בשנת 2012.

## בשפה ובתרבות
מן העגה 'שנקל' התפתח הביטוי 'השנקל שלי', שמופיע לעיתים קרובות בראש פוסט או בפסקת תגובה, ומשמעותו: תרומתי הצנועה לדיון. מקור הביטוי מאנגלית והוא מהווה תרגום ישיר לביטוי "My two cents" (שני הסנט שלי).

## קישורים חיצוניים

* 
## הערות שוליים

קטגוריה:ישראל: מטבעות
קטגוריה:שקל חדש
אמנות קינטית

שמאל|ממוזער|250px|"כוכב הטוויסטר הענק" מאת ליימן ויטקר - פסל קינטי עם תנועה ממשית במרחב, המבוסס על רוח ואיזון עדין
[שמאל|ממוזער|250px|פסל דו-ממדי מאת [ויקטור וסרלי, אשליית התנועה נוצרת בתודעת הצופה]]
**אמנות קינטית** (מהמילה היוונית κίνηση, תנועה) היא סוגה באמנות פלסטית שהמרכיב המרכזי בה הוא תנועה או התפתחות אמיתית או מדומה של צורות בחלל לאורך זמן. התנועה יכולה להיווצר על ידי ניצול כוחות וגורמים פיזיקליים עם או ללא מגע של הצופה (כגון שימוש במגנט, רוח, מטוטלות, שיווי משקל, מנועים חשמליים או אחרים, מנגנונים המבוססים על התזת מים, אנרגיה סולארית ועוד), לרוב תוך ניצול תגובות שרשרת וזיקות בין תנועות שונות במרחב. גישה אחרת לאמנות הקינטית היא השגת תחושה של תנועה בדרך של אשליה אופטית. אופן נוסף להגדיר אמנות קינטית הוא כ"יצירה בארבעה ממדים", כאשר המימד הרביעי הוא הזמן.

האמנות הקינטית היא תוצר של המאה ה-20 ומהווה התמודדות וניצול של המפגש בין אמנות וטכנולוגיה. האמנות הקינטית באה לידי ביטוי במספר אסכולות שונות שצמחו במאה ה-20 בהם הפוטוריזם, שהדגיש את הזיקה למכונה, למקצב ולתנועה אמיתית של אלמנטים תלת־ממדיים מחד והאסכולה של אופ ארט, העושה שימוש באשליה אופטית ליצירת אשליה של תנועה בציורים ועבודות גרפיקה דו-ממדיים, מאידך. בנוסף, משיקה האמנות הקינטית לגישת שיתוף הצופה ביצירה, כמניע אותה או כמי שאשליית התנועה נוצרת ברוחו.

היצירה הקינטית הראשונה הייתה גלגל אופניים מאת מרסל דושאן, אף שהוא לא הגדיר אותה ככזו. היה זה הפוטוריסט נחום גאבו (Naum Gabo) שיצר ב-1920 את היצירה הקינטית המודעת הראשונה, "מבנה קינטי ("גל עומד").

האמן אלכסנדר קלדר היה הראשון שמרכז עשייתו היה אמנות קינטית. משנת 1931 יצר מוביילים אמנותיים והיה הראשון ליצור יצירות מסוג זה. בעקבות קלדר יצרו אמני הדאדא יצירות מובייל מחפצים יומיומיים (רדי מייד) כאמנות קינטית. יצירתו החשובה הנוספת היא "יקום" (1934), מודל של היקום המונע על ידי מנוע.

ב-1955 פרסם ויקטור וסרלי את "המניפסט הצהוב", המגדיר את האמנות הקינטית הבנויה על אשליה אופטית. יצירותיו הדו-ממדיות יוצרות, יחד עם תודעת הצופה, אשליה של תנועה.

יעקב אגם שילב ביצירה הקינטית מרכיבים חדשים כאלומות אור, אש, מים, נגינת מוזיקה ועוד.

יוצר נוסף בתחום זה הוא סמואל מאוריצ'יו, המשלב את עקרונות האמנות הקינטית והמכניקה בתוך עבודות יודאיקה וצורפות, תוך הצגת סצנות מהווי המסורת היהודית וזיכרונות ילדותו.

## לקריאה נוספת
* **אמנות בעידן הטכנולוגי**, יחידות 5,6, האוניברסיטה הפתוחה רמת אביב, 1982

## קישורים חיצוניים

[מרכז|ממוזער|350px|פסל קינטי ב[גבעת רם, בהפרש של דקה]]
* הגדרה באתר רשת אורט
* הגדרה באתר רשת עמל
* 
## הערות שוליים

קטגוריה:אמנות חזותית
קטגוריה:אמנות פלסטית
*
מטאלופרוטאין

[שמאל|ממוזער|250px|מבנה [המוגלובין הכולל ברזל (4 נקודות אדומות)]]**מטאלופרוטאין** (Metalloprotein) הוא מונח גנרי עבור חלבון המכיל יון מתכת, הקשור בתרכובת אורגנו-מתכתית. חלק גדול מתוך כל החלבונים שייכים לקטגוריה זו.
## מטאלואנזימים
מטאלואנזימים הם אנזימים שבהם יון מתכת. ההערכה היא כי מחצית מכל החלבונים מכילים מתכת. הערכה אחרת סוברת כי לכרבע עד שליש מכל החלבונים נדרשות מתכות על מנת לבצע את הפעולות להן נועדו. כך מטאלופרוטאינים לוקחים חלק משמעותי בפעולות בתוך תאים, כמו אנזימים, וכן הובלה ואחסון של חלבונים.

לכל המטאלואנזימים תכונה משותפת: יון המתכת קשור לחלבון בעזרת נקודה אחת יציבה. צורת הנקודה המחברת את יון המתכת לחלבון, היא קריטית. יון המתכת ממוקם בדרך כלל במעין כיס שצורתו תואמת את הסובסטראט (המצע), ומזרז את התגובה הכימית.

## ראו גם
* אבולוציה של יוני מתכת במערכות ביולוגיות

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חלבונים
מקס דל ואיה

**מקס דל ואיה** (בספרדית: **Max del Valle Levy - Maduro**, 27 בפברואר 1911 - 20 בדצמבר 1979) היה נשיא פנמה במשך שבעה ימים בפברואר 1967 (8 - 15 בפברואר). היהודי הראשון שכיהן בתפקיד זה במדינה זו. היה סגן נשיא פנמה לפני כן ואחרי כן, במשך ארבע שנים סך הכל (1 באוקטובר 1964 - 30 בספטמבר 1968). דודו של הנשיא היהודי הפנמי השני אריק דל ואיה.

## קורות חיים
דל ואיה נולד ב-1911 למשפחה יהודית בפנמה סיטי בירת פנמה והיה יהודי מאמין, שאף היה רשום כמתפלל קבוע בבית הכנסת "קול שארית ישראל". יחד עם אחיינו אריק דל ואיה ויהודי שלישי בשם חוזה דומינדור בזן הוא הקים ב-1960 את המפלגה הרפובליקנית הפנמית השמרנית - Partido Republicano, PR, שנתמכה על ידי קהילת העסקים היהודית הקטנה של פנמה והייתה בעצם יורשתה של המפלגה הימנית שקדמה לה עוד משנת 1932, Liberal Renewal Party - PLR.

ב-1964 נבחר דל ואיה לסגן נשיא פנמה, תחת הנשיא מרקו אורליו רובלס, שנתמך על ידי המפלגה הרפובליקנית, למרות שלא השתייך לה. הבחירות היו דמוקרטיות לחלוטין, הבחירות הדמוקרטיות האחרונות בפנמה למשך כעשרים שנה. בחירות 1968 כבר היו מלוות בטענות מירמה וזיופים והצבא התערב אז לראשונה בתוצאותיהן והדיח את הנשיא שנבחר בהן. הצבא שלט במדינה בפועל, החל מאותה עת ועד הפלישה האמריקאית והפלת מנואל נורייגה בדצמבר 1989.

## נשיא פנמה
ב-1967, השנה השלישית לכהונת הצמד רובלס - דל ואיה הדיח הפרלמנט את הנשיא רובלס ומינה את דל ואיה סגנו, לנשיא המדינה. המינוי היה קצר מועד במיוחד, בשל התנגדות הצבא שהיה כבר אז הכוח החזק בפנמה. הגנרל בוליבר ולרינו מפקד המשמר הלאומי לחץ על הפרלמנט ורובלס הוחזר לתפקידו כעבור שבעה ימים ודל ואיה חזר למלא את תפקיד סגנו עד תום כהונת רובלס.

בנאום שנשא עם בחירתו לנשיאות פנמה, אמר דל ואיה - "מהיום יש בעולם שני נשיאים יהודים. נשיא מדינת ישראל, ואני". ולשגריר בריטניה בפנמה, ששמע את דבריו ואמר לו שגם לבריטניה היה את בנימין ד'יזרעאלי, אמר דל ואיה - "אבל ד'יזרעאלי היה ראש ממשלה ואילו אני נשיא".

דל ואיה נפטר ב-1979, בפנמה סיטי. אחיינו אריק דל ואיה נבחר לנשיאות המדינה באמצע שנות השמונים והיה הנשיא היהודי השני שלה.

## ראו גם
* היסטוריה של פנמה

## קישורים חיצוניים
* מקס דל ואיה, באתר הרפובליקה של פנמה
* תמונות נשיאי פנמה לדורותיהם באתר הרפובליקה של פנמה
* 

## הערות שוליים

קטגוריה:נשיאים יהודים
קטגוריה:פוליטיקאים יהודים פנמים
קטגוריה:נשיאי פנמה
קטגוריה:סגני נשיאים
קטגוריה:פנמים שנולדו ב-1911
קטגוריה:פנמים שנפטרו ב-1979